《南亭》
宋代·范子长

花木精神面面金，谁将好景作南亭。
栗留枝上春风思，鶗鴃声中脱屐痕。
檐后梅樊兄及弟，槛前竹鹤子生孙。
我今犹是数旬客，遇意忻时即打门。

作者简介：宋成都人，字少才，号双流。范仲黼从子。师张栻。以进士官太学，有要人慕而候之，避之不见。宁宗嘉泰末，上疏极陈韩侂胄之恶，被罢官。后被召，史弥远忌之，不得入对，以吏部郎知泸州。在泸置平泉寨，邑境大治，然卒不得入朝。官终知崇宁县。